افغانستان جمهوررئیسی نینگ بیرینچی اورینباسری سترجنرال عبدالرشید توناوون مزار شریفده 209 نچی شاهین قول اردوسی گه قره ته اویوشتیریلگن تروریستیک هجوم بیلن علاقه لی بیر پیام ترقتدی.
جنرال دوستم, اوشبو تروریستیک هجوم عاقبتیده شهید بولگن حربی لرنینگ عایله لری گه تسلیت بیلدیررایکن, یره لنگن کیشی لر گه ایسه الله تعالی دن عاجل شفا لر تیلب قالدی.
دوستم, طالبان نینگ اوشبو خائنانه عملی بیلن بیگانه لرنینگ هدف لری نی تطبیق ایتیش اوچون کوره شیتگن لیگی نی کورسه تیب بیرگن لیگی نی بیلدیردی.
پیامی نینگ دوامیده جنرال دوستم, خودی منه شوو اشتباه سببلی پیدا بولگن امنیتی نهاد لر ده گی رهبرلیک ضعیف لیگی باعث کوپلب حربی لرنینگ شهید بولیتگن لیک لری نی بیلدیردی.
جنرال دوستم, دشمن نینگ کوچلی ایمس, بلکه امنیتی نهاد لرده گی رهبرلیک نینگ ضعیف ایکن لیگی نی معلوم قیلدی.
جمهوررئیسی نینگ بیرینچی اورینباسری, مزار شریفده 209 نچی شاهین قول اردوسی گه قره تیلگن هجوم بوییچه سهل انگارلیک قیلگن و وظیفه سی نی یخشی بیر شکلده اجره قیلمه گن مسئول لرنینگ زود لیک بیلن محکمه قیلینیشی کیره ک ایکن لیگی نی بیلدیردی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
